< Linux

Btrfs

Szerző: Sallai András

Copyright © Sallai András, 2019

CC Attribution-Share Alike 4.0 International

Web: http://szit.hu

A Btrfs fájlrendszerről

A Btrfs a B-tree file system rövidítése. A Linux következő generációs fájlrendszerének szánták.

Fejlesztők:

Facebook

Fujitsu

Fusion-IO

Intel

Linux Foundation

Netgear

Oracle Corporation

Red Hat

STRATO AG

SUSE

A Btrfs képes az egész merevlemezt használni, azaz leváltható vele a DOS vagy a GPT particionálási séma. Létrehozhatók vele RADI tömbök: RAID 0, RAID 1, RAID 10, RAID 5 és RAID 6.

A fájlrendszer tulajdonságai

Maximális kötetméret: 16 EiB

Maximális fájlméret: 16 EiB

Fájlok maximális napok száma:

Maximális fájlnév hossz: 255 ASCII karakter

Tárolt dátumok:

létrehozás – otime

módosítás – mtime

tulajdonság módosítás – ctime

elérés – atime

Attribútumok

Kar	Leírás
a	Csak hozzáfűzés.
A	Nem változik az elérésidő.
c	Adatömörítés.
C	Nincs CoW (Copy on Write; Ha egy adategységet másolunk, nem történik módosítás, akkor csak egy hivatkozás jön létre az eredeti adatokra, amíg nem módosul az új adat.)
d	Nincs dump (például dump, fájlrendszer backup)
D	Szinkronizált könyvtárfrissítés. \\Részletekért lásd a man 2 open O_SYNC és O_DSYNC részét.
i	Immutable fájl. A fájl módosítása nem lehetséges.
S	Szinktronizált frissítés. \\Részletekért lásd a man 2 open O_SYNC és O_DSYNC részét.
X	Nincs tömörítés

Használat

A btrfs fájlrendszerhez a btrfs-progs csomagban találunk néhány eszközt.

apt install btrfs-progs

A sdb1 sávozása (formázása) BTRFS fájlrendszerre:

mkfs.btrfs /dev/sdb1

Címke

Címke megtekintése beállítása szintaxis:

btrfs filesystem label [<eszköz>|<csatolásipont>] [<új címke>]

A címkézéshez le kell csatolni a fájlrendszert. Például:

umount /mnt/a

A címke megtekintése:

btrfs filesystem label /dev/sdb1

Címke beállítása:

btrfs filesystem label /dev/sdb1 adatok

Átméretezés

Átméretezés szintaxis

btrfs filesystem resize [<eszközAzonosító>:][+/-]<size>[kKmMgGtTpPeE]|[<eszközAzonosító>:]max <path>

Átméretezendő partíciónak csatolva kell lennie. Az átméretezés a partíció valód méretét nem változtatja, csak a használható partíciót állíthatjuk be.

Az eredeti méretből vegyünk le 1G-t:

btrfs filesystem resize -1G /mnt/a

Az lsblk parancs az eredeti méretet mutatja.

lsblk
...
sdb 8:16 0 8G 0 disk
|-sdb1 8:17 0 4G 0 part /mnt/a
...

A df kimenetében viszont csak 3 GiB látszik:

df -h
...
/dev/sdb1 3,0G 17M 2,6G 1% /mnt/a
...

Az 1G visszaadható, ha „-” karakter helyett „+” karaktert írunk:

btrfs filesystem resize +1G /mnt/a

Források

https://btrfs.wiki.kernel.org/index.php/Manpage/btrfs(5)

https://www.computerhope.com/jargon/c/copy-on-write.htm

man btrfs (Debian 10)

man btrfs-filesystem (Debian 10)